Malcolm Marx vir drie pryse benoemMalcom Marx – drie benoemings. (Foto: GB Jordaan) Die Springbok-haker Malcolm Marx is in drie afdelings benoem met die oog op die SA Rugbyunie (Saru) se prysuitdeling vanjaar. Die benoemings is Maandag deur Saru aangekondig. Behalwe as speler van die jaar is die 23-jarige Marx ook in die afdelings jong speler van die jaar en Superrugbyspeler van die jaar benoem. Die ander benoemdes as speler van die jaar is die Springbok-kaptein Eben Etzebeth, Siya Kolisi, Jaco Kriel en Jan Serfontein. Twee broers is vir toekennings benoem: Jean-Luc du Preez as jong speler van die jaar; en Robert du Preez as Curriebekerspeler van die jaar. Jong speler van die jaar: Ook Curwin Bosch, Warrick Gelant, Damian Willemse. Span van die jaar: Lions (Superrugby-naaswenners), Blitsbokke (wenner van die sewes-wêreldreeks), Westelike Provinsie (wenners van die Curriebeker en die Supersportreeks). Afrigter van die jaar: Johan Ackermann (Lions), John Dobson (WP), Neil Powell (Blitsbokke). Sewesspeler van die jaar: Chris Dry, Werner Kok, Rosko Specman. Junior Springbok van die jaar: Juarno Augustus, Curwin Bosch, Damian Willemse. Superrugbyspeler van die jaar: Ook Jaco Kriel, Franco Mostert (albei Lions). Curriebekerspeler van die jaar: Ook Nizaam Carr (WP), Warrick Gelant (Blou Bulle). Curriebeker- Eerste Liga-speler van die jaar: Jaun Kotzé, Tertius Maarman (albei Griffons), Jeandré Rudolph (Luiperds). Supersportspeler van die jaar: Craig Barry (WP), Enver Brandt (Griekwas), Shaun Reynolds (Goue Leeus-vyftiental).